5 ting der er værd at vide om Philips 2019-fladskærme

Der er dansk design og engelsk lyd i de nye fladskærme fra hollandske Philips. De blev vist frem ved et stort arrangement forleden og tæller to nye OLED-skærme og en stribe nye LED-skærme. Samtlige modeller er udstyret med tresidet Ambilight, ligesom Dolby Vision og HDR10+ fylder godt i landskabet i år. Og , nåja, naturligvis også Google Assistant, der har en evne til at mase sig ind overalt efterhånden …

Her er fem interesante fakta om de nye fladskærme fra Philips.

Georg Jensen har lavet designet på Philips 9104.

1. Dansk design

Det danske designfirma Georg Jensen har snittet fødderne til Philips 9104, der er et 55 tommer stort 4K UHD LED-tv – og som det ses på billedet, så er det ret tydeligt, at Georg Jensen har været ind over. Philips skriver selv, at tv’et har ”slank, sort ramme med en poleret stålramme i bunden og ditto elegante fødder; alt udformet i tidløst, æstetisk design”. Derudover har Philips brugt stof fra danske Kvadrat til at dække højttalerne på flere af modellerne.

Den bagudvendte B&W-højttaler på Philips 8804 LED-tv’et.

2. Engelsk lyd: Samarbejdet med B&W fortsætter

Sidste år indledte Philips et samarbejde med lydspecialisterne fra engelske Bowers & Wilkins, i daglig tale B&W, og det samarbejde fortsætter heldigvis i år, hvor Philips giver sit 8804 LED TV den samme behandling. Et integreret 50 watt 2.1 lydsystem, der naturligvis er DTS HD-kompatibelt, betyder, at du ikke nødvendigvis behøver at investere yderligere penge i et eksternt lydsystem for at få god lyd på tv’et.

Der er Dolby Vision og/eller HDR10+ i 90 procent af Philips nye fladskærme.

3. Dolby Vision og HDR10+

Philips har i den grad taget HDR-teknologien til sig. Selv mange af årets mellem- og budgetmodeller vil understøtte både HDR10+ og Dolby Vision. Faktisk siger Philips, at 90 procent af årets fladskærmsmodeller vil understøtte de to HDR-standarder. Det er ret godt nyt for os forbrugere. Det betyder sandsynligvis, at du vil kunne få en fladskærm med HDR10+ og Dolby Vision for langt under 10.000 kroner – standarder der ellers har været forbeholdt topmodellerne.

“Hej Google, afspil det seneste afsnit af Star Trek”.

4. Stemmestyring via Google Assistant

Egentlig var undertegnede temmelig begejstret for Philips egen Saphi-brugerflade fra sidste års budgetmodeller, men Philips fortsætter med at bruge Android TV-brugerfladen. Det giver til gengæld en anden fordel; nemlig indbygget Google Assistant (og Amazon Alexa) i hvert fald i de dyrere modeller. Det betyder, at du, teoretisk set, ikke behøver at trykke på en eneste knap for at betjene fladskærmen. Kun den billigste model (Philips 6704 + 6754) har stadig Saphi.

5. Følg lyset …

Umiddelbart virker Philips Ambilight-teknologi måske som noget pop, men har man først prøvet det, så er det svært at undvære. Samtlige modeller i 2019-serien er udstyret med tre-sidet Ambiligt, der kan kobles sammen med dine Philips Hue-pærer, hvis du vil have en totaloplevelse, når du ser film og tv. Tilføjelsen af Ambilight til selv de billigste skærme er et godt træk – og i undertegnedes øjne at godt argument for at vælge en Philips-skærm, når der skal handles nyt tv næste gang.

Herunder er Philips egen oversigt over de nye 2019-modeller. Eventuelle superlativer fra PR-bureauet er ikke sorteret fra …

Philips OLED-TV 804/854 (55/56 tommer)

Ultra tyndt 4K OLED UHD-TV

1000 Nit peak light output

Ny, mere kraftfuld tredje generation P5-billedprocessor

Forbedret Perfect Natural Reality-kontrastfeature

Ny Ultra-resolution Pro-feature

Dolby Vision og Dolby Atmos

HDR10+ og HLG kapabilitet

3-sidet Ambilight-baggrundsbelysning

Philips 2.1 lydsystem (50 watt)

Android TV Pie (9) OS med indbygget Google Assistant »Works with Alexa«

Minimalistisk europæisk design

OLED804 har kromramme og ultratynde metalfødder

OLED854 har kromramme og mørk, drejelig kromfod i T-form

Philips 9104 UHD-TV (55 tommer)

Slank, sort ramme med en poleret stålramme i bunden og ditto elegante fødder; alt udformet i tidløst, æstetisk design i samarbejde Georg Jensen

WCG Nano cell UHD-teknologi

P5 Perfect Picture Processing Engine

Micro Dimming Pro

Perfect Natural Motion

Ultra-resolution Pro feature

HDR Premium

HLG og HDR 10+

3-sidet Ambilight-baggrundsbelysning

2.1 lydsystem (25 watt)

Android TV OS med Google Assistant og »Works with Alexa«

Philips 8804-serie (50, 55 og 65 tommer)

Ultratyndt 4K LED-TV – WCG

Lyd fra Bowers & Wilkins

Minimalistisk europæisk design

Supersmal totonet metalramme med to fremadrettede højtalere suppleret med to fremadrettede højtalere integreret i den nederste ramme. Beklædt med højtalerstof fra det danske firma Kvadrat.

3-sidet Ambilight-baggrundsbelysning

P5 Perfect Picture Processing Engine

Dolby Vision og Dolby Atmos

Micro Dimming Pro

HDR 10+ og HLG-kompatibel

Bowers & Wilkins 2.1 lydsystem (50 watt – lydkonfiguration som på OLED+ 903), DTS HD

Android TV Pie (9) OS med indbygget Google Assistant og »Works with Alexa«

Philips 7504 Performance (50 og 55 tommer)

Tyndt 4K UHD LED-TV med tynd sølvramme

3-sidet Ambilight-baggrundsbelysning

P5 Perfect Picture Processing Engine

Dolby Vision og Dolby Atmos

Micro Dimming Pro

HDR 10+ og HLG.

Philips 2.1 lydsystem (25 watt) med indbygget speakerbase forrest og DTS HD

Android TV Pie (9) OS med indbygget Google Assistant og »Works with Alexa«

Central, aftagelig sølvmetal metalfod med integreret lydbase dækket med højtalerstof fra Kvadrat

Philips 7304 Performance (43, 50, 55, 58, 65, 70 tommer)

Tyndt 4K UHD LED-TV

3-sidet Ambilight-baggrundsbelysning

P5 Perfect Picture Processing Engine

Dolby Vision og Dolby Atmos

Micro Dimming Pro

HLG- og HDR 10+ kompatible

Philips lydsystem 20W med DTS HD

Android TV Pie (9) OS med indbygget Google Assistant og »Works with Alexa«

Ultralet sølvramme med en drejelig T-formet sølvfod – 65” og 70” har fødder i sølv

Philips 6704 /6754 TV (43, 50, 55, 65, 70 tommer)

Ultratyndt 4K LED-TV

3-sidet Ambilight-baggrundsbelysning

Philips Saphi Smart TV-system

Dolby Vision og Dolby Atmos

Pixel Precise Ultra HD engine

HLG- og HDR10+ kompatibel

Philips lydsystem (20 watt)

6704 har en tynd, sort ramme – skinnende fremad og mat på siderne med sorte fødder

6754 har en tynd sølvramme med fødder i sølv

5 ting der er værd at vide om Philips 2019-fladskærme